**ՀԻՄՆԱՎՈՐՈՒՄ**

**«Հայաստանի Հանրապետության հանրային ծառայությունները կարգավորող հանձնաժողովի 2022 թվականի հոկտեմբերի 5-ի N391-Ն որոշման մեջ փոփոխություններ կատարելու մասին» ՀՀ հանրային ծառայությունները կարգավորող հանձնաժողովի որոշման նախագծի վերաբերյալ**

1. ***Ընթացիկ իրավիճակը և իրավական ակտերի ընդունման անհրաժեշտությունը***

ՀՀ հանրային ծառայությունները կարգավորող հանձնաժողովի 2022 թվականի հոկտեմբերի 5-ի №391-Ն որոշմամբ սահմանված են հանրային էլեկտրոնային հաղորդակցու-թյան շարժական կապի լայնաշերտ (LTE) տեխնոլոգիայի ծածկույթի որակի չափանիշները։

Հանրապետությունում շարժական լայնաշերտ կապի 5G տեխնոլոգիայի ներդրման ու զարգացման աշխատանքների շրջանակում անհրաժեշտություն է առաջացել սահմանել նաև հանրային շարժական կապի լայնաշերտ 5G տեխնոլոգիայի որակի չափանիշներ, որով պայմանավորված նաև լրամշակել 2022 թվականի հոկտեմբերի 5-ի №391-Ն որոշումը։

1. ***Առաջարկվող կարգավորման բնույթը***

 Նախագծով առաջարկվում է սահմանել հանրային էլեկտրոնային հաղորդակցության շարժական կապի լայնաշերտ 5G տեխնոլոգիայի ծածկույթի որակի չափանիշներ՝ ներառյալ օպերատորի ռադիոծածկույթի աշխատունակությունն ապահովող բազային կայանի ազդանշանի (ռադիոհաճախականություն) սահմանային (նվազագույն) պարամետրերը։

1. ***Նախագծերի մշակման գործընթացում ներգրավված ինստիտուտները և ան­ձինք***

 Նախագիծը մշակել է ՀՀ հանրային ծառայությունները կարգավորող հանձնաժողովը՝ քննարկելով այն հանրային շարժական կապի օպերատորների և ՀՀ բարձր տեխնոլոգական արդյունաբերության նախարարության հետ:

1. ***Ակնկալվող արդյունքը***

 Նախագծի ընդունումը կնպաստի Հանրապետությունում շարժական լայնաշերտ կապի 5G տեխնոլոգիայի ներդրման ու զարգացման աշխատանքների արդյունավետությանը։